
Prome Minister Evelyn Wever-Croes: 


AÑA 2024: AÑA DI STABILIDAD Y PROSPERIDAD 


Despues di e pandemia 
mundial di Covid-19, Pais 
Aruba a logra metanan di 
recuperacion y crecemento 
economico den 2023, 
danki na e exito den 
turismo. Economia a crece 
cu ‘double digits’ creando 
miles di cupo di empleo. 


“Locual nos no a logra 
ainda den 2023 ta pa e 
prosperidad aki yega den 


cada rincon di nos pais. 
8% | Ainda tin famianan cu ta 


POLIS Y AMBULANS 
A BAY BANDA DI E 
SANTANA NA SABANA 
BASORA PA UN MUCHA 
CU KIER A PONE FIN 
NA SU BIDA 


Diaranson mainta a drenta informe di cu tin un mucha 


muher cu kier pone fin na su bida dilanti e santana na 
Sabana Basora, mesora a dirigi tanto polis como ambulans 
na e sitio. Na yegada di e patruya net ambulans ya ta 
bayendo cu e mucha muher cu a bebe cantidad di pildo. 
Polis a tuma declaracion di e familiar presente. 


pasa den duro, cu mester 
traha dos, of hasta tres 
trabou, pa logra cubri e 
gastonan. Costo di bida a 
aumenta debi na einflacion 
cu nos ta importa riba cada 
cos cu nos cumpra. 


Eseynan lo ta e 
prioridadnan pa aña 2024. 
Pa consolida e crecemento 
cu nos a conoce den 2023, 
pa duna e stabilidad cu 
nos mester den nos pais, 
den nos comercio, den 


nos hogarnan, pa asina e 
progreso y prosperidad 
por yega den hogar di cada 
ciudadano. 

Progreso y Prosperidad 
crea a base di inversion y 
innovacion. 


Meta di Gabinete Wever- 
Croes II ta pa nos logra 
establece un isla cu un 
economia productivo y 
stabiel, un pais cu por 
paga su debenan y alaves 
inverti den su futuro, pa 


crea oportunidadnan pa 
nos futuro generacionnan 
realisa nan soñonan. 
Un isla cu un desaroyo 
sostenibel y husto, cu por 
brinda un calidad di bida cu 
salud, progreso y felicidad 
pa un y tur, specialmente 
pa esnan mas vulnerable. 
Un comunidad cu ta trata 
otro cu respet, cu tolerancia 
y cu ta inclui tur hende den 
e progreso y prosperidad”, 
Prome Minister Evelyn 
Wever-Croes a expresa. 


A ; A Balchi pisca £ 


Chicken alfredo pasta: 
lar/Grandi/ Mini BoX 
Beef teriyaki 
g opi E 
y porkchop 
Chicken breast 


T. 
Y 


DIABIERNA 5 JANUARY 2024 SL Que PAG. 3 


ACCIDENTE CU HENDE HERIDA NA KOYARI 


Diaranson madruga a 
drenta informe di un 
accidente cu hende herida 
na Koyari, mesora a dirigi 
tanto polis como ambulans 
na e sitio. 


Na yegada di e patruya 
a bin compronde cu aki 
ta trata di un accidente 
unda cu e chauffeur di e 
Nissan March coriendo 
cu velocidad halto a perde 
control y a bay dal riba 
cura di un cas. 


Despues di e impacto e 
chauffeur a baha y cuminsa 
cana pero a ripara cu e ta 
herida. 

Na yegada di e ambulans 
nan a atende e victima y 
transporte pa hospital. 

Prome Minister Evelyn Wever-Croes: 


GOBIERNO ACTUAL NO TA ESUN CU A DUNA ST REGIS 
HOTEL TERENO PA CONSTRUI UN HOTEL NA ARUBA 


a ser otorga na St Regis pa por 
construi un hotel na Aruba. Prome 
Minister a splica cua 2016, tempo 
cu sra Marisol Lopez-Tromp tabata 
minister di infrastructura, el a sera 
un compromiso cu St Regis, cu a 
indica di ta interesa pa construi 
un hotel na Aruba, consistiendo di 
308 camber. 


Na 2017, ex minister di 
inrastructura, sr Otmar Oduber, 
mirando cu no por a elimina e 
acuerdo aki, a tuma e decision pa 
sinta na mesa cu St Regis pa purba 
re-negocia e auerdo aki, pa reduci 


na un acuerdo pa baha e cantidad 
di camber na 200. Construccion 
pa cu e hotel aki, a inicia na 2019 
y lo dura un par di aña prome 
cu e hotel por habri su portanan 
oficialmente. 


"E ta importante pa aclarea e 
dudanan aki den comunidad, y pa 
pueblo di Aruba ta bon informa di 
unda cierto decisionnan ta bin. 


E prioridad di Gabinete Wever- 
Croes ta pa traha na bienestar di 
pueblo, y pa comunidad di Aruba 
ta altanto di tur desaroyo, cu 


a aclarea cualkier duda den Evelyn Wever-Croes a duna un  ẹ suma di camber otorga. Despues e informacion corecto" Prome 
comunidad, Prome Minister splicacion breve, riba e tereno cu di hopi negociacion, a logra yega Minister a expresa. 


<S 


RIBA COMPRA D 
FULL + QUEEN + KING 


y 
1X 6PCS 
SET 100% ORGANIC 


ONLY VALID WITH CASH & DEBIT CARD 


social media 


Check nosriba Orario: dialuna pa diablerna 9 - 6pm - Schotland str. 46 tel. 280-6080 O ) 29-350 
like y follow . Warehouse Meiveld 3A-1 tel. 582-1671 ° 


DIABIERNA 5 JANUARY 2024 


PAG. 5 


MINISTER MADURO TA FELICITA TUR PARTICIPANTE Y 


GANADONAN DI E FESTIVAL INFANTIL Y HUBENIL DI DANDE 
Masha danki pa biba nos Cultura di Fin di Aña 


MON 


Diahuebs dia 28 di 
december ultimo Minister 
di Cultura tabata presente 
na Centro di Bario Tanki 
Lender pa felicita y gradici 
tur ée  participantenan 
di e Festival Infantil y 
Hubenil di Dande organisa 
pa Comision Promove 
Cultura. Un total di 
13 participante den 3 
categoria di edad, a subi 
tarima pa deleita e publico 
cu e musica di Dande cu 
ta nos folklore y tradicion 
di Fin di Aña. Cada un 
di nan a duna un bunita 
presentacion, a canta e 
Dande cu hopi pasion y 
tabata un ganador riba 
nan mes. Sinembargo den 
cada categoria a brinda 
un premio pa esun cu a 
resalta mas. Rey di Dande 
7 pa 9 aña ta Jaymerson 
Kelly, Reina di Dande 10 


pa 12 aña ta Lizziene Webb 
y Reina di Dande 13 pa 17 
aña ta Stephany Quandt. 


Minister Maduro tabata 
tin e honor e placer di por 
a corona tur e ganadonan y 
felicita nan pa nan bunita 
aporte na Cultura di nos 
Pais. E mandatario ta 
gradicitureagrupacionnan 
cu a compaña e hobennan. 
Palabra di gratitud tambe 


ta bay pa Comision 
Promove Cultura, 
Comision Celebracion 


Dianan Nacional, Setar 
y tur instancia y persona 
cu ta aporta pa asina 
por organisa e festival di 
Dande Infantil y Hubenil 
cu ta brinda nos hobennan 
y Pueblo en general e 
oportunidad pa nos biba 
nos Cultura di Fin di Aña. 
Masha danki y Ay Nobe! 


© PIEDRA PLAT 98 297 PARADERA, ARUBA 


teles by 

perfect smile 


Renew your smile this 
month with. our offers 

MINISTER DI CULTURA XIOMARA MADURO TA FELICITA 
TUR PARTICIPANTE Y GANADONAN DI FESTIVAL DANDE 
ADULTO 2023 


TiS 
$" 
Ei 


Siman pasa diabierna 
anochi Minister Maduro 
tabata presente na Club 
Caiquetio pa presencia e 
Festival di Dande Adulto 
2023. 


E mandatario ta gradici tur 
agrupacion y cantante cu a 
forma parti di e 51 Edicion 
di Festival aki na vispera 
di Aña Nobo y e resultado 
ta lo siguiente: 


Rey di Dande, Jonathan 
Croes, Segundo luga Jair 
Boekhoudt y Tercer luga 
Robert Maduro Junior. 


Reina di Dande, Raquel 
Lampe, Segundo luga 
Pricella Quandt y Tercer 
luga Mary Jane Vrolijk. 


Categoria Tipico, Ganador 
“Mi Tera”, Tipico Stimami, 
Segundo luga “Casibari”, 
Tipico Pegasaya y Tercer 
luga “Pilar”, Tipico Colegio 
Arubano. 


Categoria Propio 
Composicion e cancion 
ganador a resulta “Shon 
Polis”, presenta pa Alma 
Folklorico. 


Minister Maduro tabata 


tin e placer di corona 
nos Rey di Dande 2023, 
Jonathan Croes y nos 
Reina di Dande 2023, 
Raquel Lampe. Un danki 
na Fundacion Cultural di 
Festivalnan Folclorico, 
Unoca, CCDN, Setar y 
tur instancia y persona 


cu a aporta pa asina por 
organisa e festival di 
Dande Adulto 2023. 


Tambe danki na e Pueblo 
en general pa biba nos 
Cultura di Fin di Aña. 
Pabien na tur participante 
y ganadonan. 

PROGRAMA PA UN BON COMIENSO DI AÑA 2024 NA 
BIBLIOTECA NACIONAL ARUBA 


v $ Ms 

Diaranson, 10 di januari 
2024 di 6.30 p.m. pa 9.00 
p.m. lo presenta e prome 
actividad pa aña 2024 na 
Biblioteca Nacional Aruba, 
George Madurostraat 13, 
Oranjestad. 

Gestor Cultural Mirto 
Laclé conhuntamente 
cu Biblioteca Nacional 
Aruba y Departamento di 
Cultura Aruba lo organisa 
un anochi cu un programa 
multidisciplinario Pa Un 
Bon Comienso di Aña 
2024. 

E anochi lo consisti di un 
programa cu actividadnan 


integra, esta musica, 
canto, baile, charla y 
presentacion. 


Como invitadonan special 
lo tin: 

-Mr. 
Overdijk-Francis 
-Ilustrado Vanessa Paulina 
-Sra. Paula Engelen 
-Grupo di Dande pa desea 
tur presente Un prospero 
Aña 2024 

Sra. Joyce Overdijk- 
Francis lo elabora riba 
algun aspecto manera: 

E tempo colonial y 
desaroyonan di Structura 
Estatal, 

Sclabitud Trans-Atlantico/ 
Middle Passage, 
Resistencia, 
Reconocimento, 


Joyce 


Libertad, 


Virginia, 
218belde 
YAruba~ / 


lroboj van 


E historia Comun, Museo 
di Sclabitud. 


Vanessa Paulina lo 
presenta su trabou como 
ilustrado di e buki Virginia 
e rebelde di Aruba. E buki 
ta conta estoria di Virginia, 
e rebelde di Aruba. Con e 
ta lucha pa su libertad y 
ta resisti contra opresion 
di su doño. Un storia di 
rebeldia, di resistencia y 
lucha contra inhusticia. 

E obra Virginia, e rebelde 
di Aruba a keda produci 
pa escritor Jeroen 
Hoogerwerf y ilustrado 
Vanessa Paulina den 
cooperacion cu UNOCA y 
Biblioteca Nacional Aruba. 


Sra. Paula Engelen lo 
duna un presentacion 
di e diferente shownan 
cultural musical cu el a 
yega di presenta como MC, 
Host, Event Organizer y PR 
music, y aki en particular 
musica di Famia Connor 
en general. 

Lo tin presentacion di 
Grupo di Dande y Rey y 
Reina di Dande. 

Laga nos bin hunto , 
disfruta y celebra. Entrada 
pa e anochi aki ta gratis. 
Pa mas informacion por 
tuma contacto cu Mirto 
Laclé, cel. 7426274 


Fecha pa entrega formulario: Entrante 4 di Januari 
Loting/Sorteo: Lo wordo anuncia pronto 
Sorteo lo ta publico den presencia di Notaris. 


Con pa Aplica: 
Stap 1: Download y Print e Formulario di Peticion 


Cada formulario tin 4 peticion. Pues mester corta esaki prome cu 
entreg'e. 


Stap 2: Yena e formulario Completo y Corecto 
Formularionan incorecto of incompleto lo ser considera invalido. 


Stap 3: Pega Zegel/ Stampia na e formulario 
Cada formulario mester tin un Zegel/ Stampia na balor di Awg. 4,- 
obtenibel na Post Kantoor. 


Stap 4: Entrega Formulario 

Despues di controla cu e formulario ta completo y corecto, deposita e 
formulario den buzon na DIP, den Hal di Infra Gebouw na Sabana 
Blanco 68. 


Pa mas informacion tuma contacto na: 527-7100 of dip.aw 


a ! 

MINISTER MADURO DI CULTURA A PASA BISHITA E EVENTO 
'ATA UN DANDE PABO' NA ROTONDE DI PARADERA 


N è 
Riba diabierna 29 di 
december, Minister 
Maduro di Cultura a pasa 
bishita e evento 'Ata un 
Dande Pabo' na Rotonde di 
Paradera. Ta pa di 4 biaha 
cu sr. Luigi Rasmijn ta 
organisa e evento pa asina 
trece e dushi ambiente di 
Fin di Aña den e districto 
di Paradera. 


Tabata tin presentacion di 
varios grupo musical, entre 
nan, Alma Folklorico, 
Sodo y Cuero, Sonido di 
Antaño y Caha di Orgel nos 
herencia. Bunita tabata 
pa por a mira y scucha 
sr. Joe Hieroms toca 
Dande riba su steelband. 
Varios cantante tambe a 
presenta nan Dande, cual 
a trece e publico den e 
dushi ambiente net prome 
cu e Festival di Dande 
Adulto tuma luga na Club 
Caiquetio. 


Minister Maduro di 
Cultura ta felicita sr. 
Luigi Rasmijn y su team 
cu a percura pa decora e 
rotonde di Paradera cu 
luz y tambe pa organisa 
e evento bunita aki pa e 
Pueblo di Paradera por a 
disfruta di nos tradicion y 
e ambiente dushi di Fin di 
Aña. 

Minister Endy Croes: 


TRABOUNAN REALISA DEN DEPORTE 
DURANTE AÑA 2023 


A inverti mas di 4 miyon directo den e federacionnan y a inverti mas di 
5 miyon den infrastructura di deporte 


: Durante aña 2023, Minister di Deporte Minister 
Endy Croes a realisa diferente proyecto deportivo 
pa Pais Aruba. A pesar di a traspasa door di varios 
obstaculo, e Mandatario di Deporte a sa di maneha 
su cartera debidamente y logra resultadonan 
positivo y prospero pa nos pais. Sigur por mira atras 
riba un aña fructifero, unda cu a traha hopi duro 
pa e bienestar di deporte en general di Pais Aruba. 
Den aña 2023 deporte di Aruba a resalta tanto riba 
plataforma nacional como internacional. A inverti 
mas di 4 miyon florin directo den e federacionnan 
y ainverti mas di 5 miyon florin den infrastructura 
di deporte. 

Stadion Guillermo Prospero Trinidad na Dakota 

E trabou di renobacion di e stadion na Dakota a 
inicia den luna di maart 2023. Unda cu a basha 
e tribunanan abou y lo reconstrui esaki, VIP ta 
wordo renoba, electra y airconan nobo lo keda 
instala, un “turf” nobo ultramoderno certifica pa 
FIFA y un “track and field” nobo certifica pa World 
Athletics. Tambe lo renoba e “score board”, “press 
booth” y “light led”. Un hoya di un proyecto. 


Seleccion Femenino di Aruba 
Despues di 12 aña nos Seleccion Femenino a hunga 
wega di Road to W Gold Cup di CONCACAF na cas. 


Seleccion Masculino di Aruba 

Despues di 7 aña nos Seleccion Masculino di Aruba 
a hunga wega di CONCACAF Nations League na 
cas. 


BMX Track na Parke Curason, Jaburibari 
Hunto cu Lotto pa Deporte y FFD a instala seis (6) 
poste di luz nobo na e BMX ( Bicycle MotoCross) 
Track na Jaburibari y asina a organisa un 
campeonato internacional den luna di september. 


Streetwise BMX Track na San Nicolas 

Den aña 2023 a traha riba e pista di BMX 
Streetwise na San Nicolas. A haci trabou di 
limpiesa y mantencion y a pone e pista bek den 
condicion operacional. 


International Raceway Palomarga 

Gobierno di Aruba hunto cu Lotto pa Deporte a 
inverti den 26 poste di luz LED ultramoderno. Un 
inversion di 400 mil den e luznan. Den 2024 lo 


“recap” e pista completamente pa asina cumpli cu e 
standardnan internacional y Aruba lo tin un pista 
di Palo Marga certifica pa e proximo 15 añanan 


Basketball Court na Sint Maarten Straat Sanicolas 
Gobierno di Aruba hunto cu Lotto pa Deporte a 
renoba e cancha di basketball den Village. A renoba 
e hekinan, a verf e hut y e pista di basketball. E 
proyecto ta den e fase final ta instalando e luznan pa 
asina brinda e hobennan den bario e oportunidad 
pa practica deporte. 


Edificio di Comite Olimpico Arubano 
A inverti den e edificio nobo di Comite Olimpico 
Arubano. 


Cancha di basketball na Centro di Bario Dakota 
Den 2023 a construi un cancha di basketball nobo 
na Dakota. 

Weganan Interinsular (WD 

Despues di shete (7) aña Weganan Interinsular 
entre e scolnan di Aruba, Boneiro y Curacao a 
tuma luga den seis (6) diferente disciplina cual 
tabata un exito rotundo. 


Weganan Escolar WE Aruba 

Den luna di mei alrededor di mil (1000) alumno di 
45 scol preparatorio, scol basico y scol secundario 
di Aruba a competi den shete (7) diferente 
disciplina. Un bunita proyecto deportivo escolar 
hopi ambicioso. 
Inversionnan den eventonan deportivo 
internacional 

Turismo Deportivo (Sport Tourism): 

Hunto cu Lotto pa Deporte, Stichting Sportsubsidie 
Aruba (SSA), Aruba Tourism Authority (ATA) 
y Gabinete Wever - Croes II a inverti den varios 
campeonato internacional pa tuma luga na Aruba 
dunando asina contenido na e vision di turismo 
deportivo. E campeonatonan cu a tuma luga den 
aña 2023: 

- Open International Aruba Taekwondo 2023 

- 50th Center America Caribbean Bodybuilding 
and Fitness Championship 

- Center America and the Caribbean Championship 
Aruba 2023 

- Aruba Chest Challenge 2023 


- FitVille Caribbean Championship 2023 


Inversion directo den nos atletanan 

Durante 2023 a inverti den nos atletanan pa nan 
por a competi den Weganan Centroamericano y 
del Caribe San Salvador 2023. Tambe a inverti 
den nos atletanan pa competi den Weganan Pan 
Americano Santiago Chile 2023. Pais Aruba a gana 
mas medaya cu nunca. 


Baseball in Paradise 
Un bes mas a inverti den e proyecto deportivo 
Baseball in Paradise cu tabata uno hopi exitoso. 


Aruba Open Beach Tennis 2023 

Gobierno di Aruba hunto cu ATA y varios 
“stakeholders” a brinda contribucion pa realisa e 
torneo di mas grandi den Caribe. E torneo aki ta 
atrae mas di mil (1000) atleta internacional cu un 
fanaticada unico y tremendo. 


Premio Excelencia den Deporte (PED): 

Den 2023 a reconoce e atletanan cu mas a destaca 
den nan disciplina pa aña 2022. Un anochi magico 
yena cu emocion y alegria unda a honra e 130 
atletanan nomina, a reconoce bintishete (27) 
entrenado pa nan contribucion den e desaroyo di 
deporte di Aruba. Tambe, a rindi homenahe na 
dies (10) baluarte deportivo cu a dedica gran parti 
di nan bida na desaroyo di deporte di Aruba. 


Concluyendo, Minister Endy Croes ta agradecido 
pa forma parti di Gabinete Wever - Croes II y di 
a ricibi e oportunidad pa traha como Minister di 
Enseñansa y Deporte dunando su contribucion 
den tur forma na Pais Aruba. Den aña 2024 nos lo 
sigui traha cu e mes un amor y pasion pa desaroyo 
di deporte den su totalidad. 

Booshi Wever: 


GOBIERNO NO TIN SOLUCIÓN PA CASONAN 
ALARMANTE Y TA PREFERA DI KEDA 
HUNGA WEGA DI CACO SCONDI!! 


Mi anhelo ta di por a 
cuminsa cu algo positivo 
mirando cu nos ta na co- 
mienso di un aña nobo 

pa presenta na pueblo, 
pero ta dificil pa papia 
bunita, manera nos man- 
datarionan a bin ta haci 
den nan mensahenan di 
fin di aña. Tras di e corti- 
na di e bunita palabranan 
tin un realidad tristo 

ta wordo scondi di caso- 
nan cu nos por considera 
alarmante. Pero nos por 
mira, cu mientras cu 
gobierno ta hunga wega di 
Caco Scondi, nos Parla- 
mento ta na soño y pueblo 
ta esun cu lo sufri 

e consecuencianan. 

Si nos mester kere nos 


mandatarionan, Aruba lo 
para bira e Dubai di Ca- 
ribe. Den su speech di 

fin di aña nos prome man- 
datario ta pinta un futuro 
super briyante cu inversi- 
onnan riba 

diferente tereno, entre nan 
atencion pa e situacion di 
e adulto mayor. 

Nos flamante minister di 
medio-ambiente mescos 
cu e prome mandatario ta 
exigi spotlight cu 
proyectonan cu lo nifica 
un mehoracion di nos flo- 
ra y fauna. Nos minister di 
educacion ta señala 

e empeño di e gobierno 
pa drecha nos scolnan y e 
minister encarga cu ener- 
gia ta caba di buta e 
cherry riba e bolo. Dirip- 
ente tin atencion atrobe pa 
nos refineria unda ta ex- 
presa e posibilidad 

cu e lo por bira un 
&quot;upgrader&quot;! 

Ta obvio cu gobierno ta 
trata na tur sorto di mane- 
ra pa evita papia riba e es- 
candalonan cu e ta 

wordo confronta cu ne. 


Na prome lugar nos mes- 
ter constata cu ningun di e 
proyectonan lo tin 

un balor agrega pa e situa- 
cion penoso cu un gran 
cantidad di nos pueblo ta 
experenciando. Nos 
grandinan mester sobre- 
vivi cu un aumento mar- 
ginal di entrada (esaki 
conforme ley y ningun 
sorto di fabor), mientras e 
prijsnan ta sigui aumenta. 
E meta tras di e atencion 
pa e grandinan ta 

obvio. E grupo ta con- 
sisti di casi 25% di nos 
poblacion y tur tin dere- 
cho di voto, pues un 
&quot;target&quot; 
importante prome cu elec- 
cion. 

Si mester kere esnan cu 
ta traha den Enseñanza, 
Educacion “ligt op zijn 
gat”. Docentenan ta 
expresa nan preocupacion 
y si haya un oportunidad 
ta bandona nos isla. Kico 
realmente a haci 

pa mehora e situacion: 
NADA. 
Nos 


minister encarga 

cu energia diripente tin 
atencion atrobe pa nos re- 
fineria unda ta expresa 
eposibilidadcueloporbira 
un &quot;upgrader&quot;! 
Pakico a nombra un famil- 
iar como director di RDA? 
Tabata tin un “open solli- 
catie procedure”? Ta ber- 
dad cu eta strica 30 mil 
&quot;heldu&quot; pa 
luna!Con a 

para cu e MoU firma cu 
Eagle LNG? Unda e plan 
pa instala un planta hy- 
drogeno a keda? E ta un 
Fata Morgana tambe? 


Pa awor sin embargo ta 
e minister di medio-am- 
biente ta &quot;span de 
kroon&quot;! Atrobe hues 
den su 

sentencia ta bati pisa riba 
dede di gobierno y e min- 
ister den e caso cu Am- 
sterdam Manor a 

cuminsa pa motibo di e 
mal holor di Bubaliplas. 
Awor tambe turistanan a 
cuminsa ta manifesta 

nan disgusto cu e ho- 
lor desagradabel. Y kico e 
minister ta haci banda di 
habri e sluis, ta saca 

mas potret. Pa di tantisi- 
mo biaha gobierno a perde 
casonan encuanto e falta 
di solucion debido 

di e dump na Parkieten- 
bos. 


Nos por sigui gaba cu tin 
un desaroyo tremendo di 
turismo, pero e entrada 
parce di lo mester 

wordo usa pa paga NO 
pa drecha RWZI y dump, 
pero pa paga e boetnan 
cuantioso cu hues ta 
determina. E minister 
parce no tin mucho preo- 
cupacion cu un posibel de- 
saster ecologico si e 

RWZI disfunciona por 
completo. Y parlamento ta 
&quot;MUISSTIL&quot;! 
Nos ta contento cu e &qu 
ot;Mededingingsautoriteit 
&quot; a wordo acepta den 
Parlamento y nos ta spera 
cu esaki no djis bai fungi 
como un &quot;window 
dressing &quot;! Ta di 
spera cu e autoridad aki 
realmente 

bay caba cu e &quot;car 
telnan&quot;(prijsafspr 
aken) cu tin y investiga e 
proyectonan cu ta mustra 
cu kier 

wordo hinca den 
&quot;doofpot&quot;! 
Aki tin hopi 
&quot;hushmoney&quot;! 
Y nos Parlamento den tur 
tormenta aki ta den un 
soño profundo cu nota rip- 
ara cu ta un &quot;botter 
di awa BASHI&quot; ta 
presenta na e pueblo cu 
obviamente tin un sed 
mortal! 


Polis y bombero a bay pa un 
candela na Nuñe 


Diasabra madruga a dren- 
ta informe di un candela 
na Nuñe, mesora a dirigi 
tanto polis como bombero 
na e sitio. 


Na yegada di e patruya a 
bin constata cu aki ta trata 
di un candela den mondi. 


Na yegada di bombero 
mesora a combati y paga e 
candela. 


SEO 

Cu profundo pena pero conforme 
cu boluntad di Dios, 
nos ta anuncia fayecimento di: 


E Frang Mang vam Dre 


Tata di nos CFO Maas van Drie 
Nos sincero palabra di condolencia 
ta bay na famia y conocinan, 

di parti di Staff y Personal 
di Aruba Tourism Authority. 


Cu Sr. Frans van Drie sosega na paz. 


ARUBA TOURISM 
AUTHORITY 


j 


Stichtin 
dl Avonden 
Aruba 


Cu tristesa na nos curason 
Stichting Avondonderwijs Aruba 
ta anuncia fayecimento di 


Fe. Prans. Maas van De 


Ex Voorzitter di Stichting Avondonderwijs Aruba 


Stichting Avondonderwijs Aruba kier a extende palabranan 
di condolencia na henter famia. 
Cu Sr, Frans sosega na paz 


zd 585-9500 of na 741-4554 
n, ; : 


Publica serka nos anuncio di fayecimento di bo ser keri. En 
Nos tin 2 pakete pa ofrece; 


Pakete 1: Anuncio di fayecimento te día cu e defunto 
ser dera 
Gradicimento y invitashon pa misa pa 3 dia AFI 250,00 
Pakete 2: Anuncio di fayecimento te día cu e defunto 
ser dera 
Gradicimento y invitashon pa misa pa 3 día 


Na Canal 22 1x prome cu Noticiero 22 Afl 400,90 


Pa mas informashon por tuma contacto cu oficina na 


Un dia yena di bendicion, amor, goso y paz di Señor. 
Un poco tempo despues Maria a sali pura, bay bishita 
un cierto pueblo, 
den e seronan di Huda. (Lucas 1,39) 


Aki nos ta mira e encuentro entre dos mama cu kier 
apoya y yuda otro, den un temporada di cambionan 
grandi den nan bida. Ambos ta duna otro man den 
amor y alegria y ta encanta nan mes riba trabao di 

Dios den 
nan bida. No ta existi algo asina manera un amor 
spiritual puro. Amor 
berdadero ta encera henter e persona-su alma, su 
mente y su curpa. 

Maria yena cu Spirito, pronto lo desemboca den un 
cantica cu nos ta yama Magnificat. Maria a trece Dios 
pa Elizabeth den su curason y den su scochi. Nos ta 
hiba Dios na tur hende cu nos ta topa y tur hende cu 
nos topa ta trece Dios pa nos. Maria a ser yama pa 
trece salbacion pa mundo. 

Su prome pensamento tawata pa bishita su prima mas 
bieu, cu tawata tin necesidad. Lo tin un persona cu lo 
tin mester di mi awe? 

Nacemento, Dios Su regalo di e bida, fertilidad tawata 
semper santo pa e pueblo di Israel, y e mamanan 
tawatin un luga special na mundo a traves di e histo- 
ria santo- como portado di e bida. 

Maria y Elisabeth 
ta surpasa otro den gradicimento. 


Oracion : Señor, laga mi reconoce cada dia esun cu lo 
tin mester di 
nos ayudo. Amen 

Speransa pa e Pueblo.... Un Komienso 
Nobo.... Resolushon pa Anja Nobo 2024 


Nos komo sosiedat Boneri- 


ano por kompremete nos 
mes na e kompromiso per- 
sonal aki? Ku un obhetivo 
fundamental komparti 
ku ta uni nos tur komo 
Boneriano, residente, gru- 
ponan, organisashonan, 
gubernamental I no-gu- 
bernamental — pa konti- 
nua I segura nos proseso 
di desaroyo. Laga nos kon- 
tribui 

na e empoderashon I de- 
mokratisashon di e pueblo 
Boneriano, poniendo e 
siguiente bloki I paso di 
progreso na e fundeshi 


establese pa nos ante- 
pasadonan ku nan sodo, 
sanger I lagrima ku nan a 
lucha pa 

nos pa nos por ta aki awe. 
Na momento ku nos ta 
embarka riba e anja nobo 
aki, un komienso nobo, 
laga nos uni nos forsanan 
pa 

konstrui nos Boneiru i 
hasi nos esfuerzo pa logra 
bienestar I felisidat pa nos 
mes, nos yunan, I futuro 
generashonan. Esaki ta mi 
kompromiso komo lider I 
e proposito ku ta guia ami 
na e momento kritiko I 


krusada aki — un eskoho 
ku ami ta asepta komo un 
responsabilidat sagrado. 
Ami ta rekonose ku Bonei- 
ru ta pertenese na nos yu- 
nan I nos desedientenan 
I ta nos deber pa kuida 
esaki 

I proteha esaki, meskos ku 
nos antepasadonan a hasi 
pa nos. Nos mester reko- 
nose ku nos destino I 
futuro ta den sinta den nos 
mes man I ku nos mester 
tuma inisiativa, meskos 
ku nos ta hasi kada dia ora 
nos lanta pa lucha pa nos 
mes I nos famia. Nos mes- 
ter spera e mesun kom- 
promiso aki di tur nos 
lidernan 

I gobierno. 

Na e krusada aki, no tin 
otro alternativa pa nos 
bini huntu I uni komo un 
pueblo, un nashon I un 
destino I 

enfrenta e tarea I reto 
monumental aki huntu. 
Nos mester ta dispuesto 
pa pone un banda I laga 
atras tur 

diferensianan, politiko, 
religioso, sosial I di otro 
tipo — pa logra un meta 
komun. Nos mester tuma 
e 

responsabilidat pa pro- 
move I sostene un kambio 
fundamental ku por uni 
nos komo pueblo Boneri- 
ano, 

den un proseso di desa- 
royo ku mester wordu 
emansipa I demokratisa. 
Huntu, nos por kontinua 
konstrui 

nos Boneiru ku prosperi- 
dat I felisidat pa nos mes, 
nos yunan I futuro gen- 
erashonan. 

Komo mama, tata, ruman, 
amigu, lider, suidadano I 
Boneriano, ta nos deber 
pa determina nos propio 
destino I nada no por 
destrai I stroba nos den 
nos desishon I akshonan 
pa uni I logra esaki. 

Nos ta prepara pa brasa e 


trajekto aki? 

Deseando kada suidada- 
no di Boneiru sin ningun 
deskriminashon di kolo, 
religion o genero un Feliz i 
Prospero Anja Nobo. 
Atentamente, 

James Finies Lider di 
Pueblo Progresivo Uni, 
Bonaire - 4 januari 2024 
Fotonan adhuntu: 

James Finies Lider Pueblo 
Progresivo Uni - Barbados 
Prome Minister Mia Mot- 
tley Presidente CARICOM 
Prime Ministerial 
Committee on Repara- 
tions 

James Finies Lider Pueblo 
Progresivo Uni - Antonio 
Guterrez Sekretario Gen- 


eral Nashonan Uni 
James Finies Lider Pueblo 


Progresivo Uni - Saint Vin- 
cent Grenadines Prome 
Minister Ralph Gonsalves 
Presidente di CELAC 


m a a + á S q o lt 


VALIDO TE DIABIERNA 5 DI JANUARI 
2024, 18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 


DEN MARDUGA Y MAYAN: PARCIALMENTE 
NUBLA CU UN AWACERO PASAJERO 


POTENCIAL DI AWACERO PA PROXIMO 24 
ORA: 


1 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRA- 
DO CELSIUS) Y 


AWACERO (MM) DEN UL 
PA 8'A 


PARCIALMENTE NUBLA 
BREVE. 
e 


BIENTO LO TA FOR DI DIRECCION OOST Y 
ODERA; 
BASTA FUERTE DEN RAFAGA; 


TEMPERATURA (GRADO CELSIUS) MAX / 
MIN LO TA: 31 / 27 

3 Alimento cu efectonan laxante 
contra barica cera 


Bo ta sufri di barica cera? 
Bo ta pasa periodonan largo 
di tempo sin por bay baño? 
Den e articulo aki nos lo 
mustrabo algun alimento 
cu efectonan laxante pa bo 
organismo. 

E Instituto Nacional di Dia- 
betes y e Enfermedadnan 
Digestivo y Renal (NIDDK), 
ta recoge cu barica cera ta 
tuma luga ora cu un perso- 
na tin tres of menos evacu- 
acion durante un siman. 
Den e condicion aki NIDDK 
ta splica cu e sushi tin e ten- 
dencia di bira seco y duro, 
loke den cierto ocasionnan 
ta causa cu e evacuacion ta 
sumamente doloroso. 
Tambe ta indica cu nos tur 
a yega di padece barica cera 
algun biaha den nos bida y 
cu, den hopi caso, e tempo 
cu e ta dura ta hopi poco y 
no ta wordo considera serio. 
NIDDK ta señala cu no ta 
necesario pa nos tin movi- 
mentonan intestinal cada 
dia. Sin embargo, ta im- 
portante cu, si nos observa 
algun cambio den nos habi- 
tonan intestinal, pa nos 
consulta cu un specialista. 


Con nos por alivia barica 
cera? 

Pa esnan cu ta sufri di e en- 
fermedad aki, ta recomend- 
abio pa realisa ehercicio di 
forma regular. Solamente 
tin cu purba di cana, landa 
of practica algun actividad 
fisico, por lo menos tres pa 
cuater biaha pa siman. 
Tambe tin cu mantene hopi 
bon hidrata y consumi e 


cantidad di fibra diario re- 
comendabel. Agregando na 
esaki, si bo ta sinti gana 
di bay baño, no warda, ni 
wanta: bay di biaha. 
Haciendo lo contrario sola- 
mente lo empeora y lo influi 
negativamente bo condi- 
cion. Di igual modo, bo por 
entrena bo intestinonan cu 
e proposito cu esaki ta mas 
regular y e deposicionnan 
mas frecuente. 

Con pa hacie? Facil, purba 
di fiha un ora pa bay baño 
tur dia. Esey si, purba di ta 
semper e mesun ora. 


3 alimento cu efectonan 
laxante 

Tin diferente alimento cu 
tin hopi bon efectonan lax- 
ante. Esakinan por yuda bo 
organismo pa move e intes- 
tinonan di manera corecto. 
Ta aki unda cu e produc- 
tonan rico den fibra ta de- 
sempeña un papel funda- 
mental ora cu bo ta sufri di 
barica cera. 

o Pa e razon aki, ta 
importante pa consumi fi- 
bra. Esaki lo yuda normali- 
sa e movimientonan intesti- 
nal y mobilisa e desechonan 
atrabes di e curpa. 

° Sin embargo, bo 
mester incorpora den bo 
dieet alimentonan di mane- 
ra progresivo ya cu consumi 
mas fibra di forma abrupto, 
por ocasiona gas y disten- 
sion abdominal. 

Bo tin cu puntra bo special- 
ista medico cua ta e can- 
tidad recomenda di fibra cu 
bo tin mester pa ingeri dia- 


riamente. 

Tanto hende homber como 
hende muhe, como tambe 
diferente grupo di edad tin 
necesidadnan diario dis- 
tinto di fibra. 

A continuacion nos lo mus- 
trabo algun di e miho ali- 
mentonan cu ta conta cu un 
efecto laxante natural. 
Asina lo bo tin mas posi- 
bilidad di una bes contra 
barica cera. 


1. Appel 

Appel ta hopi conoci pa e 
beneficionan cu e ta trece 
pa nos salud. Su contenido 
eleva di pectina, ta conta cu 
e singularidad cu, door di 
ta den contacto cu awa, e ta 
forma gel. Esaki lo genera 
dos bon efecto pa bo salud 
intestinal: 

° E prome ta consisti 
cu esaki ta absorbe awa, pa 
cual e personanan cu ta suf- 
ri diarea ta wordo beneficia. 
° Di un otro banda, 
e gelnan aki ta actua como 
lubricante den bo tracto 
digestivo. Di e manera aki 
tambe, ta yuda cu e kimo 
(masa homogeno caminda 
cu e ta transforma alimen- 
to dentro di e stoma como 
resultado di digestion) ta 
avansa cu mayor facilidad 
door di e intestino. 


2. Pruim 

Pruim ta sigui ta un di e ali- 
mentonan mas consumi pa 
e propiedadnan laxante cu 
etin. 

Pruim ta un fuente rico di 
sorbitol. E polialcohol aki 
ta asimila y transforma 
door di bacterianan di e mi- 
crobiota y ta atrae awa na 
e kimo. Esaki ta contribui 
na e movimento corecto di 
e intestinonan, di eynan e 
efectonan laxante di e fruta 
aki. 


3. Apelsina 

Den e caso di apelsina, su 
beneficionan pa lucha con- 
tra barica cera, ta residi den 
un elemento caracteristico 


di e fruta aki. Nos ta papia 
di naringenina. 

Segun cierto estudio, e fla- 
vonanona aki ta responsa- 
bel di stimula e secrecion 
di ioncloro den e epitelio di 
e colon. Esaki ta crea forsa 
osmotico y di su banda, ta 
faborece e secrecion di liki- 
do, di eynan su efectonan 
laxante. 


Otro laxante 

Simiya di lino (linasa), 
rasenchi, berries, peach, 
kiwi y apricot seco tambe 
tin efectonan laxante. Di 
igual manera, tambe por ta 
di ayudo e pasta, pancakes, 
pan y cukinan prepara a 


base di granonan integral 
of cerealnan rico den fibra. 
Tambe ta existi berdura cu 
lo yuda bo movimentonan 
intestinal. Esaki ta e caso di 
brocoli, esparago, batata cu 
nan casca y calbas. Tambe 
nos por consumi salada 
prepara cu spinazie, le- 
chuga y kool, ya cu nan por 
yuda nos bay baño. 

Por ultimo, berduranan 
manera bonchi, bonchi 
blanco, garbanzo, erwt; 
simiya, manera esun di 
soya of chia y frutanan seco 
manera noot, cashupete y 
almendra tambe ta aporta 
un bon dosis di fibra na bo 
alimentacion. 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 04 Jan 2024 Merdia 


Af. 500,00 


0.00 


Proximo Jackpot 


250.000,- 


Proximo Jackpot 

FORTALEZA PA FAMIA 
Scirbi pa Pastor Marcel Balootje. 


CONFIANSA DEN DIOS TA 
STABILISA NOS BIDA 


Lo bo warda den pas per- 
fecto, esun cu su pensam- 
ento ta permanece den Bo, 
pasobra e ta confia den 
bo. Confia den Señor pa 
semper,pasobra den Dios 
e Señor nos tin un Baran- 
ca eterno.( Isaias 26:3-4). 
Pasobra Dios no a duna 
nos un spirito di temor, 
sino di poder, y di amor y 
di sano huicio.( 2 Timoteo 
17) 

E mente di hende ta pla- 
nea su caminda,ma Señor 
ta dirigi su pasonan.( Pro- 
verbionan 16:9). 

Ta masha importante ora 
nos ta confia Dios den tur 
cos, y riba tur cos, pasobra 
asina nos por yega na e 
mente cu Cristo Hesus 
kier pa nos tin, pasobra 
asina Dios por guia nos 
pasonan. 

Nos confiansa den Dios 
ta fortifica nos bida spiri- 
tual, pasobra for di eynan 


tur nos relacion cu Dios, 
ta 

crece y nos por declara su 
palabra cu confiansa den 
nos bida, y den bida di 
otronan. 

Hende no por biba cu duda 
den Dios, pasobra esnan 
cu no ta kere den Dios ta 
bira juguete di satanas, 
pasobra nan no tin stabili- 
dad den nan bida, nan tin 
falta di fe, pasobra nan no 
tin confiansa den Dios. 

E enemigo ta contento ora 
e topa hende asina pa- 
sobra e por haci cu nan 
manera e kier, pesey ta 
hopi 

importante pa un persona 
cu ta den un situacion asi- 
na ey, habri su curason y 
invita Cristo Hesus bin 
biba den dje,y asina dren- 
ta un relacion serio cu 
Dios, caminda e enemigo 
mester distancia su mes. 
Actualmente rond mundo 


nos ta mira con e confian- 
sa den ciencia y technolo- 
gia ta aumenta, hende kier 
imita Dios, pero esey no ta 
bira posibel si no tin con- 
fiansa den Dios. 

Ora nos tin confiansa 
den Dios, nos por drumi 
trankil anochi, sabiendo 
cu Dios ta cu nos y cu 
nada lo 

pasa cu nos. 

Ta masha peligroso ora 
duda ta domina curason 
di hende, pasobra sin fe ta 
imposibel agrada Dios. 
Duda no ta laga hende 
avansa spiritualmente, y 
hasta den trabao diario 
duda ta stroba trabao, pa- 
sobra 

bo no por tuma un de- 
cision corecto ora bo ta 
duda. 

Y duda no ta bini di Dios, 
Dios ta exigi confiansa 
den tur locual cu nos ta 
haci. Pasobra nos Dios ta 


Todopoderso, e por tur 
cos pesey nos mester con- 
fia den Dios, y duna tur 
Gloria y honor na Dios. 
Pablo a bisa; No cu mi a 
alcansa esaki caba, of cu 
mi a bira perfecto caba, 
ma mi ta haci tur esfuerso 
pa mi por gara e loke pa 
cual mi tambe a wordo 
gara door di Cristo Hesus. 
Rumannan mi no ta 
pretende cu mi mes a gare 
caba : ma un cos mi ta 
haci : lubidando locual ta 
keda atras y aspirando na 
loke ta dilanti, mi ta haci 
tur esfuerso pa alcansa e 
meta, pa haña e premio di 
e yamada celestial di 

Dios den Cristo Hesus.( 
Filipensenan 3:12-14). 
Esnan cu no tin pleno 


confiansa den Dios,no por 
avansa na e nivel cu Dios 
tin pa nan bida, pasobra 
mas confiansa nos tin mas 
grandi e ministerio pa 
cual nos a wordo yama lo 
crece, pasobra nos no por 
usa Su nomber si nos no 
tin confiansa den Su pod- 
er. 

Pedro y Juan a usa e 
nomber di Cristo Hesus 
y un paralitico a lanta y 
cana, pasobra nan a re- 
alisa cu e 

confiansa den nomber di 
Hesus tin mas balor cu 
oro y plata. 

Tur esey ta demostra na 
nos cu ora nos kere y pone 
nos confiansa den Cristo 
Hesus cosnan grandi lo 
sosode. 


Polis atrobe mester a core cu adicto ambulante 
banda di snacktruck na waf 


Diasabra madruga 
manera ultimamente 
ta birando casi diari- 
amente cu tin adictonan 
ambulante ta bay mo- 


> 


CEL.585 9500 


Clasificados 
= O ~ å $ == 


SOLODIPUEBLO(OGMAIL. COM 


lestia e clientenan di e 
snacktruck banda di waf 
polis mester a bolbe bay 
pa core cu e adictonan 
for di e sitio. 

Polis a duna chauffeur cu tabata 
drift un boet, normalmente lo a 
confisca e auto pero no tin lugar 


Polis a topa cu dama 
for di conocemento 
ariba suela 


Santa Cruz - Diamars 
anochi den careda di 7'or 
y mey polis mester a bay 
den area pabou di skol 
S.P.O na Santa Cruz. Ey- 
banda lo tawata tende un 
muhe ta grita. 


Na yegada di polis cerca 


di unda nan mester a bay, 
nan a bin topa cu un hen- 
de muhe ariba suela y no 
tawata reacciona. Pues e 
no tawata na tino. 


Mesora a pidi pa un ambu- 
lance. 


Dado momento tawata 
parse cu e muhe lo a stop 
di hala rosea, unda cu a 
pidi pa ambulance bin 
mas lihe. 


Na yegada di ambulance 
e Paramediconan a tuma 
e situacion over, mientras 


Diasabra anochi a drenta 
informe di cu tin un auto 
ta drift riba e tereno di e 
pompstation na Boule- 
vard, mesora a dirigi pa- 
truya na e sitio. Na yegada 
di e patruya nan a haya e 
chauffeur na e sitio nan a 
bay atende cun'e pa e peli- 


por a mira polisnan na e 
sitio papiando cu un of 
mas persona di e caso. 


ger cu ta existi haciendo 
esey y pio aun na pomp- 
station di gasolin. Nor- 
malmente polis ta kita e 
auto for di nan pero como 
no tin lugar a dune un bon 
zundra hunto cu un boet 
cu un bunita suma astro- 
nomico. 


No ta conoci kiko exacta- 
mente a pasa cu e persona 
aki, si ta malo e la bira of e 
la wordo maltrata. 

Wardakosta, Kuerpo Polisial i otro outoridatnan 
kompetente ku kontrolnan durante Fuikdag 


Wardakosta, Polis i otro 
outoridatnan kompetente 
lo bai hasi kòntròlnan riba 
laman i na nos 

kostanan djadumingu 7 di 
yanüari durante e Fuikdag 
2024. Meta di e kòntròl- 
nan akí ta pa 

garantisá ku personanan 
ta mantené nan mes na e 
medidanan ku Gobièrnu 
di Kòrsou a stipulá 

pa e dia aki, i pa mantené 
òrdu públiko. Wardakosta 
ta informá doñonan di bo- 
tonan di plaser, 
“charterboats' i seadoo pa 
tene kuenta ku e medi- 


danan ku ta bálido riba e 


dia akí. 

Abase di e medidanan; no 
ta permití benta di alko- 
hol durante Fuikdag, no ta 
duna pèrmit pa 

músika públiko riba vlūt 
of pódum, tur boto ku ta 
partisipá na e evento mes- 
ter tin nan 

dokumentonan bálido di 
nabegashon. Tambe mes- 
ter tin sufisiente vèst di 
salbabida abordo 
konforme e kantidat per- 
mití di pasahero, además 
artefaktonan apropiá di 
señal i flùit mester tei 


na bordo. Lo tin kòntròl 
riba tur e rekistonan akí 
di boto dor di ‘Haven en 
Veiligheid Inspectie i 
Wardakosta. Ademas Ser- 
visio di Bombero lo efek- 
túa kontr] pa loke ta 
sendementu di kandela 
abordo di boto pa prepara- 
shon di BBQ. Despues di 5 
or di atardi no ta permití 
pa sigui toka 

muzik i despues di 5 or di 
atardi lo bai tin kòntrol- 
nan na bahianan pa evita 
aglomerashonnan na 
playa. 

No ta permití e asuntu di 


hiba i trese hende, ku otro 
palabra hende ku tin nan 
propio boto so por 

yega Fuikbaai. E medida 
akí ta nesesario pa moti- 
bu ku hendenan ku tuma 
“kabe' boto’ ta keda 

pegá na Fuikbaai sin por 
yega Caracasbaail mas. 
Konsekuentemente nan ta 
purba kana via 

tereno privá di Santa Bar- 
bara pa yega siudat. Tur 
esaki unikamente ta kon- 
tribuí na mas kaos i 

komo tal no ta keda tolerá. 
Tur boto ku ta bin di otro 
pais i bin bishitá Kòrsou ta 
obligá di pasa imigrashon 
i Duana pa ‘klaar 


in”. Wardakosta, Kuerpo 
Polisial i demas outoridat- 
nan kompetente i enkargá 
ku mantenshon di 

òrdu públiko lo atendé de- 
bidamente kontra tur es- 
nan ku no tene nan mes 
na e medidanan 
menshoná. 

Outoridatnan ku lo ta pre- 
sente pa kòntrolá durante 
Fuikdag i duna asistensha 
riba e dia akí ta, 
Wardakosta, Kuerpo Poli- 
sial, “Haven en Veiligheid 
Inspectie’, Brandweer, 
Duana, Santa 

Barbara Security, Rode 
Kruis, Fundashon Kuido 
Ambulance Kòrsou i Citro 

Booshi Wever: 


GOBIERNO NO TIN SOLUCIÓN PA CASONAN 
ALARMANTE Y TA PREFERA DI KEDA 
HUNGA WEGA DI CACO SCONDI!! 


Mi anhelo ta di por a 
cuminsa cu algo positivo 
mirando cu nos ta na co- 
mienso di un aña nobo 

pa presenta na pueblo, 
pero ta dificil pa papia 
bunita, manera nos man- 
datarionan a bin ta haci 
den nan mensahenan di 
fin di aña. Tras di e corti- 
na di e bunita palabranan 
tin un realidad tristo 

ta wordo scondi di caso- 
nan cu nos por considera 
alarmante. Pero nos por 
mira, cu mientras cu 
gobierno ta hunga wega di 
Caco Scondi, nos Parla- 
mento ta na soño y pueblo 
ta esun cu lo sufri 

e consecuencianan. 

Si nos mester kere nos 


mandatarionan, Aruba lo 
para bira e Dubai di Ca- 
ribe. Den su speech di 

fin di aña nos prome man- 
datario ta pinta un futuro 
super briyante cu inversi- 
onnan riba 

diferente tereno, entre nan 
atencion pa e situacion di 
e adulto mayor. 

Nos flamante minister di 
medio-ambiente mescos 
cu e prome mandatario ta 
exigi spotlight cu 
proyectonan cu lo nifica 
un mehoracion di nos flo- 
ra y fauna. Nos minister di 
educacion ta señala 

e empeño di e gobierno 
pa drecha nos scolnan y e 
minister encarga cu ener- 
gia ta caba di buta e 
cherry riba e bolo. Dirip- 
ente tin atencion atrobe pa 
nos refineria unda ta ex- 
presa e posibilidad 

cu e lo por bira un 
&quot;upgrader&quot;! 

Ta obvio cu gobierno ta 
trata na tur sorto di mane- 
ra pa evita papia riba e es- 
candalonan cu e ta 

wordo confronta cu ne. 


Na prome lugar nos mes- 
ter constata cu ningun di e 
proyectonan lo tin 

un balor agrega pa e situa- 
cion penoso cu un gran 
cantidad di nos pueblo ta 
experenciando. Nos 
grandinan mester sobre- 
vivi cu un aumento mar- 
ginal di entrada (esaki 
conforme ley y ningun 
sorto di fabor), mientras e 
prijsnan ta sigui aumenta. 
E meta tras di e atencion 
pa e grandinan ta 

obvio. E grupo ta con- 
sisti di casi 25% di nos 
poblacion y tur tin dere- 
cho di voto, pues un 
&quot;target&quot; 
importante prome cu elec- 
cion. 

Si mester kere esnan cu 
ta traha den Enseñanza, 
Educacion “ligt op zijn 
gat”. Docentenan ta 
expresa nan preocupacion 
y si haya un oportunidad 
ta bandona nos isla. Kico 
realmente a haci 

pa mehora e situacion: 
NADA. 
Nos 


minister encarga 

cu energia diripente tin 
atencion atrobe pa nos re- 
fineria unda ta expresa 
eposibilidadcueloporbira 
un &quot;upgrader&quot;! 
Pakico a nombra un famil- 
iar como director di RDA? 
Tabata tin un “open solli- 
catie procedure”? Ta ber- 
dad cu eta strica 30 mil 
&quot;heldu&quot; pa 
luna!Con a 

para cu e MoU firma cu 
Eagle LNG? Unda e plan 
pa instala un planta hy- 
drogeno a keda? E ta un 
Fata Morgana tambe? 


Pa awor sin embargo ta 
e minister di medio-am- 
biente ta &quot;span de 
kroon&quot;! Atrobe hues 
den su 

sentencia ta bati pisa riba 
dede di gobierno y e min- 
ister den e caso cu Am- 
sterdam Manor a 

cuminsa pa motibo di e 
mal holor di Bubaliplas. 
Awor tambe turistanan a 
cuminsa ta manifesta 

nan disgusto cu e ho- 
lor desagradabel. Y kico e 
minister ta haci banda di 
habri e sluis, ta saca 

mas potret. Pa di tantisi- 
mo biaha gobierno a perde 
casonan encuanto e falta 
di solucion debido 

di e dump na Parkieten- 
bos. 


Nos por sigui gaba cu tin 
un desaroyo tremendo di 
turismo, pero e entrada 
parce di lo mester 

wordo usa pa paga NO 
pa drecha RWZI y dump, 
pero pa paga e boetnan 
cuantioso cu hues ta 
determina. E minister 
parce no tin mucho preo- 
cupacion cu un posibel de- 
saster ecologico si e 

RWZI disfunciona por 
completo. Y parlamento ta 
&quot;MUISSTIL&quot;! 
Nos ta contento cu e &qu 
ot;Mededingingsautoriteit 
&quot; a wordo acepta den 
Parlamento y nos ta spera 
cu esaki no djis bai fungi 
como un &quot;window 
dressing &quot;! Ta di 
spera cu e autoridad aki 
realmente 

bay caba cu e &quot;car 
telnan&quot;(prijsafspr 
aken) cu tin y investiga e 
proyectonan cu ta mustra 
cu kier 

wordo hinca den 
&quot;doofpot&quot;! 
Aki tin hopi 
&quot;hushmoney&quot;! 
Y nos Parlamento den tur 
tormenta aki ta den un 
soño profundo cu nota rip- 
ara cu ta un &quot;botter 
di awa BASHI&quot; ta 
presenta na e pueblo cu 
obviamente tin un sed 
mortal! 


Polis y bombero a bay pa un 
candela na Nuñe 


Diasabra madruga a dren- 
ta informe di un candela 
na Nuñe, mesora a dirigi 
tanto polis como bombero 
na e sitio. 


Na yegada di e patruya a 
bin constata cu aki ta trata 
di un candela den mondi. 


Na yegada di bombero 
mesora a combati y paga e 
candela. 


